***שלום לכולם!***

***להלן תקצירים לקורסים לכיתות ג' דוברי עברית וכיתות ד' דוברות ערבית***

**סיפור מסגרת עם זהר כהן**

**הקורס מפגיש את התלמידים המחוננים עם עולם האמנות ומעניק להם ערכים ואפשרות לחקור ולהביע את עצמם דרך יצירה אמנותית. הקורס מחבר בין עולם הסיפורים לעולם האמנות ומשלב טקסטים ספרותיים, כגון "הנסיך הקטן" ואגדות אנדרסן, בפעילויות יצירתיות. במטרה לפתח ביטוי אישי ויצירתיות תוך חקר עצמי.**

**ילדים משני עולם עם חווה צבעוני**

**בקורס נדמיין עולם מושלם, נחשוב על ההבדלים בין מבוגרים וילדים ונעלה אפשרויות בהם ילדים יכולים לשפר את עולמם. נכיר את המלך מתיא הראשון וננסה להבין למה קורצ'אק חשב שרק מלך ילד יכול להביא שלום. נשתף ונחשף לבתי ספר שונים ולסיכום נבנה דגם של בית הספר המושלם מבחינתנו.**

**בניית משחקים עם ריהאן עמאר**

**קורס ענן בכלים הוא תוכנית לימודים שמטרתה ללמד את התלמידים את היסודות הבסיסיים של המחשוב ולאפשר להם להיכנס לעולם הדיגיטלי דרך שילוב של כלים טכנולוגיים שונים בהוראה ובלמידה. הקורס מתמקד בהתמחות מקצועית בפיתוח משחקי מחשב, בצורה שמתאימה לכל סוגי הפלטפורמות, הקורס מעודד יצירתיות וחשיבה יצירתית בעיצוב המשחקים ובפתרון בעיות טכניות, במהלך הקורס, התלמידים מקבלים כלים ומיומנויות נרחבות הנדרשות לבניית משחקים.**

**משחקי חשיבה עם  תומר בנו**

**מדוע מתחפשים בחודש תשרי? (התשובה בסוף)**

**הקורס "משחקי חשיבה" הינו קורס העשרה ייחודי הכולל שעשועי לשון מרתקים, אתגרי חשיבה, חידות איורים ומשחקים שונים המפתחים את מיומנויות החשיבה ואת יכולת הסקת המסקנות, לצד פיתוחן של יצירתיות, יכולת מילולית, ומיומנויות זיכרון וריכוז. כמו כן, במהלך השיעורים יילמדו שיטות ו"טריקים" לפיצוח יעיל ומהיר של חידות הגיון, כשהשעשוע והמשחק מהווים חלק בלתי נפרד מהשיעורים. חשוב לציין כי התלמידים הינם שותפים פעילים בשיעורים, ובין היתר הם יחברו בעצמם הגדרות, חידות איורים, בעיות מילוליות וכן חידות שונות ומקוריות אותם יציגו.**

**אז מדוע מתחפשים בחודש תשרי? כי-פורים...**

 **צילום עם ריהאן עמאר
קורס צילום הוא קורס שבו משלבים למידת טכניקה ומיומנות לצד יצירתיות והבעה אישית. השיעורים כוללים לימודי טכניקות של הצילום, סיורי צילום בשטח, תרגולים מעשיים, הבעה אישית דרך דיון וניתוח עבודות של התלמידים. בנוסף להקניית עקרונות הצילום ויכולת שליטה במצלמה, אנו רואים חשיבות רבה בפיתוח השפה האישית של כל תלמיד .**

**סודות החיים עם נסרין סלאלחה**

**תקציר: אנחנו מוצאים את עצמנו שואלים שאלות כמו "איך זה עובד" או "למה זה קורה". בקורס "סודות החיים" ננסה להבין כיצד פועל העולם הסובב אותנו, במטרה לעורר את הסקרנות הטבעית של התלמידים לפתח חשיבה ביקורתית כדי להבין את העולם שבו אנחנו חיים, נסתכל על תופעות כמו תגובות כימיות, נבין מהן אבני הבניין של היצורים החיים ואיך קורה שיצורים חיים נולדים כשהם כל כך מותאמים לסביבתם, נכיר צורות חיים שונות ונלמד על העקרונות המשותפים להן.**

**אומנות טבע עם זכייה ואקים**

**בקורס אומנות טבע לומדים איך להשתמש ולצייר בחפצים מהטבע -כמו עלים ,אבנים ,ענפיים ואדמה .**

**לומדים על אמנים שונים ומקבלים  מהם  השראות ליצירות שלנו, מצירים ומפסלים בפלסטלינה, חוקרים עצים שונים ומוזרים בעולם, מציירים בצל ואור, חוקרים יצירות מחומר ממוחזר ולומדים על חשיבת המחזור, לומדים על סוגי הצבעים ומייצרים צבעים טבעיים מצמחים.**

**מגרש משחקים מתמטי עם לייא סלאלחה**

**במגרש משחקי המתמטיקה שלנו נשחק משחקים בהשראת המתמטיקה, נפתור חידות מגוונות מתחום המספרי והגיאומטרי, ואף נכיר אחד את השני באמצעות מספרים וחידות. באמצעות המשחקים התלמידים יגלו יכולת יצירת קשרים חברתיים וישתפו פעולה יחד בכבוד. הם ילמדו להתמודד עם אתגרים מתמטיים וגיאומטריים שבהם יפתחו אסטרטגיות חשיבה, דרכי פתרון והצלחה שונים, כישורי ביצוע והבנת נתונים, יכולת חישוב ותפיסה מרחבית. בעוד שחידות אשר דורשות חשיבה לא שגרתית יאתגרו אותם, יקדמו יצירתיות, יכולת ניתוח ופתרון בעיות, ויעניקו להם חווית הצלחה נעימה וכיפית עם השגת הפתרונות.**

**שווה לנסות עם ניסרין סלאלחא**

**תקציר: בקורס שווה לנסות נבצע ניסויים מדעיים פשוטים אך מפתיעים, מלווים בהסברים, חידות, משחקים וסרטונים, שיובילו אתכם צעד אחר צעד בשביל לגילוי תופעות ביומיום מפתיעות ומרתקות. נחקור אותם ונגלה מה גורם להן.**

**ננסה להבין כיצד פועל העולם הסובב אותנו, התלמידים יפתחו חשיבה ביקורתית ישאלו שאלות מעמיקות יבנו תוצרים ויבצעו ניסויים.**

**נחקור תגובות כימיות, וחוקים פיזיקליים וננסה לבנות תוצרים כדי להבין איך הם פועלים על מה משפיעים וממה מושפעים.**